hu hu hu hu hu hu hu hu hu hu hu hu hu hu hu hu hu hu hu pl hu en hu hu hu hu hu hu hu hu hu hu hu hu pt hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu
Baszarab Teodóra bolgár cárné – Wikipédia
Baszarab Teodóra (1302 körül – 1347 után) vagy I. Teodóra,[1] eredeti neve: Braide, apácaként: Teofánia, bolgárul: Teoдopa Бacapaб, Teoдopa I, TeoфaHo, havasalföldi úrnő, bolgár cárné. Iván Szracimir bolgár cár édesanyja, valamint Baszarab Anna bolgár cárné nagynénje és anyósa. A Baszarab-dinasztia tagja.
I. Baszarab János havasalföldi vajda (1310 körül–1352)
Iván Sándor bolgár cár (1298/1303–1371)
1. Mihály Aszen (1321/23–1354 körül)
2. János Aszen (–1354)
3. Iván Szracimir (1328 körül–1398 után)
4. Küra (Kera/Kira) Tamara
I. Baszarab János havasalföldi vajda és Dobokai Margit magyar származású úrnő lánya. Eredeti neve Braide volt. 1320 körül, de még 1323 előtt ment feleségül a 3. Sisman-házból származó Iván Sándor Szracimirovhoz, aki az 1323-ban trónra lépett III. Mihály bolgár cár nővérének, Keraca Petrica vidini hercegnőnek és Szracimir vidini despotának volt a legidősebb fia. Férje elsőfokú unokatestvérének, III. Mihály fiának, Iván István bolgár cárnak a szerbek elleni vesztes csatát követő trónfosztása után került a cári trónra. Férjének négy gyermeket, közülük három fiút szült, Iván Sándor mégis eltaszította magától a cárnét. A válás pontos ideje nem ismert, de 1347. szeptember 1-je előtt már megtörtént. Iván Sándor egy Sára nevű szép zsidó nőbe szeretett bele, aki kedvéért elvált feleségétől, és elvette az ortodox hitre tért, és a Teodóra nevett felvett úrnőt, és cárnévá kiáltatta ki. I. Teodóra cárnét kolostorba küldte, aki ekkor a Teofánia nevet vette fel. Fiai nehezen fogadták el az új asszony jelenlétét, aki miatt apjuk felosztotta királyságát. Kisebbik fia, Iván Szracimir bolgár cár a cárné fivérének, Miklós Sándor havasalföldi fejedelemnek a lányát, Annát vette feleségül. Halálának időpontja nem ismert.
Férjétől, Iván Sándor (1298/1303–1371) bolgár cártól, 4 gyermek:
Mihály Aszen (1321/23–1354 körül) ifjabb bolgár cár, felesége Palaiologina Irén (–1356 után), III. Andronikosz bizánci császár lánya
János Aszen (–1354) ifjabb bolgár cár IV. Iván Aszen néven
Iván Szracimir (1328 körül–1398 után) bolgár cár Vidinben, felesége Baszarab Anna (1341 körül–), Miklós Sándor havasalföldi fejedelem lánya, 3 gyermek
Küra (Kera/Kira) Tamara, 1. férje Konstantin despota, 2. férje I. Murád (1326–1389), az Oszmán Birodalom szultánja
↑ Férjének, Iván Sándor bolgár cárnak mindkét felesége Teodóra néven lett cárné, ezért megkülönböztetésül a bolgár hagyományokban római számmal is ellátták őket, amely csak arra szolgál, hogy jelezze, hányadik felesége volt a cárnak.
Wertner Mór: A középkori délszláv uralkodók genealogiai története, Temesvár, nyomtatott a Csanád-Egyházmegyei Könyvsajtón, 1891.
БoжилoB (Bozsilov), ИBaH (Iván): ФaMилияTa Ha AceHeBџи (1186–1460) (Familijata na Aszenevci, Az Aszen-dinasztia), Coфия (Szófia), 1985.
FMG/Bulgaria Kings Genealogy – 2014. május 12.
Euweb/The House of Shishman – 2014. május 12.
Euweb/Bassaraba family – 2014. május 12.
Bulgária-portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Baszarab_Teodóra_bolgár_cárné&oldid=20923136”
Utoljára szerkesztve 2019. január 28., 04:42-kor
A lap utolsó módosítása: 2019. január 28., 04:42
A lap szövege CC BY-SA 3.0 alatt érhető el, ha nincs külön jelölve.